stanford-oval/wikipedia huggingface dataset:
רוני נדלר
הערות שוליים

↑  אבי בר, השחקנית זמרת רוני נדלר חגגה לאמא אורית יום הולדת ב"קלמה ספא" בכפר מכביה, באתר חדשות ישראל בעסקים, 16 בינואר 2022
↑  ליאת גולדשטיין, לרגל צאתו לבמה של מופע "גיבורי האור - משימה מהשקמה", תפסנו בין החזרות את רוני נדלר, מכוכבות המופע זו השנה השנייה, לשיחה קצרה, באתר אמאבא
↑  הזמנה למופע, עמוד האינסטגרם של רוני נדלר, 11 ביולי 2019
↑  דודי פטימר, ‏"זרקי עוד ידיעה לרכילות": דפנה דקל וחני נחמיאס נגד עולם הזוהר, באתר מעריב אונליין, 10 ביוני 2019
↑  דניאל שירין, יפות שבא לבכות: הכירו את משתתפות "אהבה חדשה", באתר ישראל היום, 8 באוקטובר 2020
↑  יש לה את האקס פקטור: רוני נדלר תלווה את העונה החדשה של "אקס פקטור לאירוויזיון" בדיגיטל, באתר חדשות 13, 20 באוקטובר 2021
↑  ליאורה גולדנברג-שטרן, ‏אחרי שלא מצאה אהבה: רוני נדלר סופגת מכה בגזרה העסקית, באתר מעריב אונליין, 13 באוגוסט 2021
↑   נירית אנדרמן, עיריית נס ציונה ביטלה הופעה של חנן גולדבלט בעיר, באתר הארץ, 21 בפברואר 2023
↑  נועם כהן אור רביד, ‏חנן גולדבלט היה אמור לקיים מופע מצולם בנס ציונה - ראש העיר הורה לבטלו, באתר ‏מאקו‏, 21 בפברואר 2023
↑  שגיא בן נון‏, חנן גולדבלט "ידבר על הכול" במופע ובסרט תיעודי: "לא אתן לזה לקרות, הוא לא התנצל", באתר וואלה, 21 בפברואר 2023
↑  השחקנית הישראלית במהלך משוגע: מקימה חברת הפקות בעשרות מיליוני שקלים, באתר אייס, 5 ביוני 2023
↑  השחקנית הישראלית בפרויקט בינלאומי: סדרה על חרם נגד ילדים, באתר אייס, 19 ביוני 2023
↑  ליאור שלו, ‏האיש שהתחזה לנטפליקס, באתר ‏מאקו‏, 17 באוגוסט 2023
↑  ליאור שלו, ‏עדויות נוספות על "נוכל הנטפליקס": "האיש הזה גמר אותנו", באתר ‏מאקו‏, 20 באוגוסט 2023
1 2  ערן סויסה, כוכבת "אהבה חדשה" מאורסת, באתר ForReal‏, 31 באוגוסט 2024
↑  ליאורה גולדנברג-שטרן, ‏לאחר שנפלה קורבן לעוקץ כלכלי: כוכבת "אהבה חדשה" נתבעת בעצמה, באתר מעריב אונליין, 12 בינואר 2024
↑  דמרי בתביעת ענק: חצי מיליון שקל נגד כוכבת הריאליטי, באתר אייס, 12 בינואר 2024
↑  התעללות מן העבר: רוני נדלר יוצאת למלחמה בשם הילדים שעברו התעללות בגנים בעבר, באתר חדשות 13, 3 בפברואר 2021
↑  עומרי חיון, "הוא היה מפוצץ אותי, עברתי התעללות קשה" – רוני נדלר כוכבת "אהבה חדשה" חשפה הכל, באתר עומרי חיון, 6 בפברואר 2021
| --- | --- |
בקרת זהויות :  NLI: 987007588127805171  VIAF: 317133982   WorldCat (עם VIAF): 317133982
אבחנה מבדלת

אַבְחָנָה מְבַדֶּלֶת (באנגלית: Differential Diagnosis; בקיצור: DD,‏ DDx, או ΔΔ) היא רשימה, כתובה או דמיונית, אשר מציגה את כלל המחלות אשר ביכולתן להסביר את תלונות המטופל. העלאת אבחנה מבדלת מסייעת להבדיל בין מחלה או מצב רפואי מסוים לבין מחלות או מצבים רפואיים אחרים שלהם נראות דומה; או, תסמינים, סימנים או בדיקות עזר אחרות. ההליכים לביצוע אבחנה מבדלת משמשים רופאים ובעלי מקצוע אחרים בתחום הרפואה, כדי לאבחן או לשלול מחלה מסוימת אצל החולה.
ניתן להתייחס לכך כתהליך בו הרופא מנסה לבחון השערות שונות ביחס למחלתו של החולה, ולקבוע לגבי כל אחת מהן - אם היא נכונה או לא.
המונח הוצע לראשונה על ידי אבי הפסיכיאטריה המדעית המודרנית, הפסיכיאטר הגרמני אמיל קרפלין. במסמכים ומחקרים רפואיים נהוגים כמה ראשי תיבות, קיצורים או סימנים המתייחסים למונח "אבחנה מבדלת" (differential diagnosis), ביניהם: DDx, ddx, DD, D/Dx, או ΔΔ.
סקירה כללית

כאמור, השימוש באבחנה מבדלת מיועד לאבחון שיטתי של מטופלים, בייחוד כשייתכנו מספר אלטרנטיבות אפשריות לדיאגנוזה. זהו תהליך של פסילה הדרגתית של חלופות, תוך השגת מידע שנועד לצמצם את הסיכוי לקיומן של אבחנות אחרות, עד לרמה זניחה. במהלך האבחון יש שימוש במידע רב, שכולל בין היתר את תסמיני החולה, היסטוריית המחלה שלו, ביטויי המחלה בבדיקה גופנית, עדויות לנוכחות המחלה בבדיקות מעבדה, הדמיה מתקדמת, ועוד.
על פי רוב רשימת המחלות שמופיעות באבחנה המבדלת, מסודרת באופן הגיוני. השיקולים  המשפיעים על מיקום האבחנה ברשימה הם:
תדירות הופעת המחלה באוכלוסייה
חומרת המחלה
כך למשל, כשמטופל מתלונן על כאב ראש, על הרופא לשקול התייבשות ומיגרנה, בשל היותן הפרעות נפוצות יחסית. במקביל לכך, על הרופא המטפל לשלול הפרעה מסכנת חיים, כגון שבץ מוחי או דימום חריף בחלל הגולגולת.
סקירה כללית > עיקרון הפשטות – התער של אוקאם

עיקרון הפשטות (בלועזית: Law of Parsimony) הוא כלל מנחה במדעים, שדורש מהעוסק במלאכה לפעול על פי הפתרון הפשוט ביותר לבעיה מורכבת. אין משמעות הדבר כי הפתרון עצמו פשוט. במהלך המהפכה המדעית כלל זה זכה לפופולריות רבה, אף שנכונותו איננה אבסולוטית. מקור הביטוי בעבודתו של נזיר אנגלי בן המאה ה-14 בשם ויליאם איש אוקאם. אף שיש ניסוחים רבים לחוק, ותרגומים רבים עוד יותר, התצורה הנפוצה לרוב היא:
"אֵין לְהַרְבּוֹת בְּיֵשׁוּיוֹת יוֹתֵר מִכְּפִי הַצֹּרֶךְ"
כדוגמה ניקח מטופל שנחבל ברגלו ומתלונן על כאבים במקום החבלה. סביר להניח כי מקור הכאבים בחבלה, ולא בגידול סרטני אלים באותו מקום; הגם שתיתכן הסתברות כלשהי כי מקור הכאבים יכול להיות סרטני, אופציה זו איננה האופציה הסבירה ביותר בעליל.
עיקרון הפשטות הוא כלי מדעי, ובאופן דומה – גם העלאת אבחנה מבדלת, ושלילת השערות -– זו דוגמה לעבודה מדעית בשירות הרפואה. השימוש ב'תערו של אוקאם' מהווה אבן יסוד בתהליך העלאת אבחנה מבדלת, והוא מונצח במשפט:
"כאשר שומעים פרסות, יש לחשוב על סוסים - ולא על זברות"
(ברפואה, המונח 'זברה' מתייחס לאבחנה אקזוטית, מפתיעה ובלתי סבירה).
סקירה כללית > דגלים אדומים

מלבד תדירות, יש לשקול אם הנבדק סובל ממחלה קשה, כזו שעלולה לסכן את חייו או אחד מאיבריו, באופן בלתי הפיך. הסימנים המעידים לקלינאי כי מדובר במצב חירום נקראים באופן כללי 'דגלים אדומים' (Red Flags). משתמשים גם בדגלים נוספים בשירות הרפואה, כגון 'דגל צהוב' - שמתייחס למצב חירום פסיכו-סוציאלי; בדומה לכך 'דגל כחול' מתייחס למצב רקע סוציו-אקונומי של המטופל.
סקירה כללית > דגלים אדומים > דוגמאות לדגלים אדומים

כאבי ראש חריגים המלווים בבחילות והקאות
כאבי גב מלווים בחום גבוה, או בהיעדר יכולת להשתין
חום גבוה, המלווה בירידה בלתי מוסברת במשקל והזעת לילה
חבלה בגפה שמלווה בפגיעה נוירו-וסקולרית (ירידה בפרפוזיה, בתחושה, או ביכולת התנועה של המקום הפגוע)
דוגמאות לאבחנה מבדלת

לרוב, כל דעה לגבי מחלה אפשרית במקרה מסוים נקראת "אבחנה מבדלת". כך למשל, ברונכיטיס עשויה להיות אבחנה מבדלת בתהליך הערכה של שיעול אצל חולה, שבסוף מסתיים באבחנה של התקררות פשוטה.
דוגמאות לאבחנה מבדלת > כאבים בחזה

גורמים קרדיו-וסקולריים;
אוטם חד בשריר הלב, מחלה איסכמית בעורקים הקורונריים, דיסקציה של האאורטה, פריקרדיטיס
גורמים נשימתיים;
דלקת ריאות, בצקת ריאות, תפליט פלאורלי, תסחיף ריאתי, סרטן ריאות
גורמים גסטרו-אינטסטינליים (מערכת העיכול);
ריפלוקס (GERD), כיב פפטי, בקע סרעפתי, קרע ושטי, (אנ')
גורמים מוסקו-סקלטליים (מערכת השרירים והעצמות);
שריר תפוס, דלקת בסחוסי החזה (אוסטאו-כונדריטיס), חבלה ושברים בצלעות
גורמים פסיכיאטריים;
דיכאון, התקף חרדה
דוגמאות לאבחנה מבדלת > קומה - איבוד הכרה

גורמים מבניים - קומה סטרוקטורלית;
חבלת ראש, שבץ מוחי, גידול מוח
גורמים משניים לפרכוסים - קומה אפילפטית;
פרכוס, תקופה פוסט-איקטלית
גורמים מטבוליים - קומה מטבולית;
היפרגליקמיה, היפוגליקמיה, היפותרמיה, היפרתרמיה, היפוקסיה, היפרקפניה, היפונתרמיה, היפרנתרמיה ועוד
גורמים משניים לחומרים רעילים - קומה טוקסית;
דלקת קרום המוח, דלקת מוח, הרעלת אופייאטים, הרעלת בנזודיאזפינים, הרעלת אלכוהול, הרעלת גז עצבים
בתרבות

עקרון האבחנה המבדלת היא במרכזו של כל פרק בסדרת טלוויזיה בדיונית בשם "האוס". גיבור הסדרה גרגורי האוס משתמש ב"לוח מחיק" עליו הוא משרבב ומוחק את האטיולוגיות האפשריות עם טוש מחיק. בחלק ניכר מהפרקים החולה מאובחן באופן שגוי ומטופל בהתאם מבחינה תרופתית. דבר זה גורם בדרך כלל לסיבוכים נוספים, אך לבסוף מצליח האוס עם צוותו לאבחן את הבעיה האמיתית של המטופל, עקב כך שמאופי הסיבוכים עצמם נובע מידע יקר ערך וחדש. (הצגה דומה נצפית בסדרת הטלוויזיה "ריכטר", הגרסה הרוסית ל"האוס").
ראו גם

תחלואה נלווית
הערות שוליים

↑  אַבְחָנָה מְבַדֶּלֶת במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  NLI: 987007550677205171  BnF: cb119491302 (data)  GND: 4113309-2  LCCN: sh85037493  LNB: 000075974  NKC: ph134758 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ז'לגיריס קובנה

ההיכל הביתי ז'לגיריס ארנה
ז'לגיריס קובנה היא קבוצת כדורסל ליטאית מהעיר קובנה המתמודדת בליגת העל הליטאית והיורוליג.
היסטוריה

שמו הרשמי של המועדון הוא "מועדון הכדורסל ז'לגיריס". סמל המועדון הוא בצורת מגן ירוק-לבן עם הכתובית "BC Žalgiris", ציור של כדורסל והאות Z.
המועדון הוקם על בסיס קבוצת הכדורסל הקיימת בקובנה. בשישה ביולי 1941, לאחר ניצחון הקבוצה המקומית על גרמניה במסגרת המשחקים האירופאים, העניקו לאומנים ליטאים (שקראו לעצמם פרטיזנים) פרס לשחקני הכדורסל מקובנה, להשתתף בטבח יהודים בפורט השביעי. כל שחקן קיבל אישור להוציא להורג 10 יהודים. השחקנים התעללו באסירים יהודים, הכו אותם עם כתות הרובים ואחר כך רצחו 30 מהם ביריות. לאחר מכן עזבו בצהלות שמחה ובשיירה.
שמה של הקבוצה נגזר מהניצחון בקרב ז'לגיריס, שמו הליטאי של קרב גרונוולד.
ז'לגיריס היא קבוצת הכדורסל הליטאית שטיפחה את מספר הכדורסלנים הבכירים הגדול ביותר החל מ-1944. בין השחקנים הידועים ששיחקו בקבוצה ניתן למנות את האלופים האולימפיים מודסטאס פאולאוסקאס, ארווידאס סאבוניס, רימאס קורטינאיטיס, ולדמאראס חומיצ'יוס ורבים אחרים. באמצע שנות ה-80 משחקי הגמר בליגה הסובייטית בין ז'לגיריס וצסק"א מוסקבה היוו השראה לתחייה הלאומית הליטאית והקמתה מחדש של ליטא כמדינה עצמאית.
בשלה הטופ 16 בעונת 2003/2004 הטופ 16 ביורוליג נוצחה ז'לגיריס על ידי מכבי תל אביב לאחר הארכה שנבעה מסל של דרק שארפ בדיוק עם סיום המשחק. המשחק מוכר כנס ז'לגיריס מכיוון שנראה בלתי אפשרי שמכבי תל אביב תנצח, לאחר שז'לגיריס החזיקה ביתרון 6 נקודות 16 שניות לסיום המשחק.
שחקן העבר של הקבוצה, ארווידאס סאבוניס, הוא בעלי הקבוצה לאחר שרכש אותה ב-2003. ב-2011 עברה הקבוצה לאולמה החדש, ז'לגיריס ארנה, המכיל 15,552 מקומות ישיבה.
בעונת 2017/2018 העפילה הקבוצה לראשונה מזה 19 שנים לפיינל פור היורוליג.
תארים והישגים

הליגה הליטאית :
אליפות (24): 1991–1999, 2001, 2003–2005, 2007, 2008, 2011–2021, 2023
הגביע הליטאי בכדורסל :
זכייה (13): 1990, 2007, 2008, 2011, 2012, 2015, 2017, 2018, 2020, 2021, 2022, 2023, 2024
גמר: 2009, 2010, 2016, 2019
סופרוליג :
זכייה (1): 1999
גמר: 1986
גביע ספורטה :
זכייה (1): 1998
גמר: 1985
הגביע הבין-יבשתי :
זכייה (1): 1986
הליגה הבלטית :
אליפות (5): 2005, 2008, 2010, 2011, 2012
מקום שני: 2006, 2007, 2009
הגביע הבלטי :
זכייה (1): 1998
הליגה הסובייטית :
אליפות (4): 1947, 1951, 1985–1987
מקום שני: 1949, 1952, 1980, 1983, 1984, 1988, 1989
מקום שלישי: 1953–1956, 1973, 1978
גביע ברית המועצות :
זכייה (1): 1953
הערות שוליים

↑  Jeremy Schaap and Willie Weinbaum, The prize at the Seventh Fort, swc jerusalem, ‏April 9, 2004
↑  קובנה היהודית בחורבנה, לייב גרפונקל, עמוד 33, הוצאת יד ושם 1959
↑  The truth and nothing but the truth, אלכס פייטלסון, עדותו של יצחק  נמנצ'יק, עמודים 55-56, הוצאת גפן 2006
↑  סגל הקבוצה באתר היורוליג
| זוכות היורוליג |
| --- | --- | --- |
| גביע אירופה לאלופות | 1958: א.ס.ק. ריגה • 1959: א.ס.ק. ריגה • 1960: א.ס.ק. ריגה • 1961: צסק"א מוסקבה • 1962: דינמו טביליסי • 1963: צסק"א מוסקבה • 1964: ריאל מדריד • 1965: ריאל מדריד • 1966: אולימפיה מילאנו • 1967: ריאל מדריד • 1968: ריאל מדריד • 1969: צסק"א מוסקבה • 1970: פלקנסטרו וארזה 1971: צסק"א מוסקבה • 1972: פלקנסטרו וארזה • 1973: פלקנסטרו וארזה • 1974: ריאל מדריד • 1975: פלקנסטרו וארזה • 1976: פלקנסטרו וארזה • 1977: מכבי תל אביב 1978: ריאל מדריד • 1979: בוסנה סרייבו • 1980: ריאל מדריד • 1981: מכבי תל אביב • 1982: פלקנסטרו קאנטו • 1983: פלקנסטרו קאנטו • 1984: פלקנסטרו וירטוס רומא • 1985: ציבונה זאגרב • 1986: ציבונה זאגרב • 1987: אולימפיה מילאנו • 1988: אולימפיה מילאנו • 1989: ק.ק. ספליט • 1990: ק.ק. ספליט • 1991: ק.ק. ספליט |  |
| אליפות אירופה לקבוצות | 1992: פרטיזן בלגרד • 1993: לימוז' • 1994: חובנטוד בדאלונה • 1995: ריאל מדריד • 1996: פנאתינאיקוס |  |
| הליגה האירופית | 1997: אולימפיאקוס • 1998: וירטוס בולוניה • 1999: ז'לגיריס קובנה • 2000: פנאתינאיקוס |  |
| סופרוליג | 2001: מכבי תל אביב |  |
| יורוליג | 2001: וירטוס בולוניה • 2002: פנאתינאיקוס • 2003: ברצלונה • 2004: מכבי תל אביב • 2005: מכבי תל אביב • 2006: צסק"א מוסקבה • 2007: פנאתינאיקוס • 2008: צסק"א מוסקבה • 2009: פנאתינאיקוס • 2010: ברצלונה • 2011: פאנתינייקוס • 2012: אולימפיאקוס • 2013: אולימפיאקוס • 2014: מכבי תל אביב • 2015: ריאל מדריד • 2016: צסק"א מוסקבה • 2017: פנרבחצ'ה • 2018: ריאל מדריד • 2019: צסק"א מוסקבה • 2020: התחרות בוטלה • 2021: אנאדולו אפס • 2022: אנאדולו אפס • 2023: ריאל מדריד • 2024: פנאתינאיקוס |  |
הערה: עד שנת 2001, גביע אירופה לאלופות בכדורסל נוהל על ידי מפעל הסופרוליג, תחת ארגון פיב"א אירופה. בשנה זו חדל מלהתקיים, וטורניר היורוליג החליפו בפועל.
בלי גרביים

לוגו הסדרה
בלי גרביים היא מיני סדרה, קומדיה חינוכית ששודרה בערוץ לוגי והופקה על ידי תפוז תקשורת בשנת 2005, בבימוים של יובל כהן ועידו גלס. הסדרה כללה 3 פרקים. העונה השנייה עלתה לאוויר בשנת 2008 וכללה 6 פרקים.
שיר הנושא של הסדרה הוא "כל הזמן שבעולם", שנכתב על ידי מאיר גולדברג והוקלט על ידי דודי לוי ואהוד בנאי.
דמויות

מאיה אבן (מור יוגב) - ילדה צעירה הלומדת בתיכון בירושלים. גיבורת הסדרה.
עמי אבן (עמי סמולרצ'יק) - אחיה הגדול של מאיה. מדען וממציאן שהמציא הרבה המצאות גאוניות (כמו מכונה שמכינה שיעורי בית לבד). ההמצאה העיקרית שלו שמופיעה לאורך כל העונות היא מכונת זמן.
ירדנה (לירית בלבן) - המורה של מאיה. צעקנית ושתלטנית שמתקשה להחליט אם לומר "וּ" או "וֶ" ומסתפקת בלומר "שֵ". בתחילת העונה השנייה היא מתחתנת עם אנטולי ונכנסת להריון.
אנטולי (ולדימיר פרידמן) - השכן של משפחת אבן שעובד כמאבטח במוזיאון המדע בירושלים. בתחילת העונה השנייה הוא מתחתן עם ירדנה, הופך להיות גנטיקאי ועובר יחד עם ירדנה ומשפחת אבן לתל אביב.
איתן (שגיא שחר) - חבר של מאיה. עוזר לעמי ואנטולי לחשוב על המצאותיהם. בניגוד לשאר הדמויות, הוא נשאר בירושלים אבל מגיע לביקור אורח בעונה השנייה.
אלברט איינשטיין (ישראל גוריון) - הופיע רק בעונה הראשונה בחלומות של מאיה.
צ'ארלס דרווין (אלי גורנשטיין) - הופיע בעונה השנייה בתור טעות במכונת הזמן שגרמה להוריו של עמי לעבור לאיי הגלאפגוס של 1831 ולו להגיע אל ההווה.
אושר (אילנית בן יעקב) - תל אביבית שעמי מתאהב בה במהלך העונה השנייה. פגש אותה כשחשב שכלבתו מדברת אליו וגילה שזאת היא.
רחל - הכלבה של עמי שבמשך העונה השנייה, יחד עם איתן ואנטולי, מנסה לגרום לה לדבר.
הערות שוליים

↑  רותה קופפר, פתרון לחידת השיער של איינשטיין, באתר הארץ, 26 בדצמבר 2005
אלבה ברלין

משחק הליגה הראשון של הקבוצה באולם מרצדס-בנץ ארנה
אלבה ברלין (בגרמנית: Alba Berlin) או ברלין אלבאטרוס היא קבוצת כדורסל גרמנית מעיר הבירה, ברלין, המתמודדת בבונדסליגה וביורוליג.
היסטוריה

המועדון נוסד בשנת 1989 כממשיך דרכו של המועדון שרלוטנבורג ברלין. במשך השנים נחשב, לצד ברוז במברג וסקייליינרס פרנקפורט, לאחד המועדונים הטובים בגרמניה, אשר נאבקים ביניהם על תוארי האליפות והגביע הגרמניים. בסוף שנות ה-90 ותחילת שנות ה-2000 המועדון התחרה בקביעות במפעל היורוליג, והישג השיא שלו הוא רבע הגמר בשנת 1998.
בעונת 1994/95 זכתה הקבוצה בגביע קוראץ' לאחר ניצחון בסיכום שני מפגשי הגמר מול קבוצת אולימפיה מילאנו מאיטליה.
בעונת 2000/01 הגיעה עד לרבע גמר הסופרוליג והפסידה לקבוצת פנאתינייקוס מיוון.
בעונת 2009/10, לאחר שהפסידה לקבוצת מארוסי במוקדמות היורוליג. הגיעה הקבוצה עד לגמר היורוקאפ והפסידה לקבוצת פאמסה ולנסיה 67-44.
בחודש ינואר 2011 חתם בקבוצה המאמן הישראלי מולי קצורין. ואימן אותה עד סוף עונת 2010/2011.
היסטוריה > אולמות הקבוצה

במשך השנים המועדון שיחק בכמה אולמות כדורסל, האולם הראשון בו שיחק המועדון היה אולם בן 3,000 מקומות בשכונת שרלוטנבורג.
בשנת 1996 הקבוצה עברה לקיים את משחקיה בהיכל הספורט מקס שמלינג בשכונת פרנצלאואר ברג המכיל 8,500 מקומות ישיבה.
בשנת 2008 חנכה הקבוצה את אולמה הביתי הנוכחי O2 וורלד המכיל 14,800 מקומות ישיבה, שבאותה שנה אירח את משחקי הפיינל פור של היורוליג.
שחקנים בולטים בעבר

מונטנגרו גוראן ירטין
ניו זילנד קירק פני
ארצות הברית דיז'ון תומפסון
ארצות הברית בריאן רנדל
ארצות הברית דייוויד לוגאן
ארצות הברית ג'מאל מקלין
ישראל בר טימור
תארים והשגים

הבונדסליגה:
אליפות (11): 1997, 1998, 1999, 2000, 2001, 2002, 2003, 2008, 2020, 2021, 2022
מקום שני: 2006, 2011, 2014, 2018, 2019
הגביע הגרמני:
זכייה (11): 1997, 1999, 2002, 2003, 2006, 2009, 2013, 2014, 2016, 2021, 2022
חצי גמר: 2008, 2015
גביע קוראץ':
זכייה (1): 1995
יורוקאפ :
גמר: 2010, 2019
הערות שוליים

↑  סגל הקבוצה באתר היורוליג
| --- | --- |
בקרת זהויות :  GND: 4479190-2  VIAF: 293551976   WorldCat (עם VIAF): 293551976
שוודיה באירוויזיון 2024

שוודיה השתתפה באירוויזיון 2024, שיתקיים במאלמה שבשוודיה, עם השיר "Unforgettable" בביצוע הצמד המוזיקלי מרקוס ומרטינוס. תאגיד השידור השוודי (SVT) הפיק את הקדם המסורתי "מלודיפסטיבלן", על מנת לבחור את נציגות המדינה לתחרות השירה הבין-לאומי.
כמדינה המארחת, שוודיה העפילה אוטומטית לגמר אירוויזיון 2024. היא הופיעה ראשונה בסדר ההופעות, ובתום הערב הגיעה למקום התשיעי עם 174 נקודות.
רקע

קודם לאירוויזיון 2024 השתתפה שוודיה בתחרות האירוויזיון שישים ושתיים פעמים בתחרות מאז הופעת הבכורה שלה ב-1958. שוודיה זכתה בתחרות שבע פעמים, וחולקת את תואר "שיאנית הזכיות של האירוויזיון" עם אירלנד: ב-1974 עם השיר "Waterloo" בביצוע של אבבא, ב-1984 עם השיר "Diggi-Loo Diggi-Ley" בביצוע הרייס, ב-1991 עם השיר "Fångad av en stormvind" בביצוע קרולה, ב-1999 עם השיר "Take Me to Your Heaven" בביצוע שארלוט נילסון, ב-2012 עם השיר "Euphoria" בביצוע לורן, אשר זכתה גם באירוויזיון 2023 עם "Tattoo", וב-2015 עם השיר "Heroes" בביצוע מונס סלמרלוב. מאז הנהגת שיטת חצאי הגמר באירוויזיון 2004, שוודיה העפילה לשלב הגמר בכל ההזדמנויות, למעט זו ב-2010.
תאגיד השידור השוודי מארגן את תהליך בחירת נציגות המדינה לאירוויזיון, ומשדר מדי שנה את התחרות בשטחו. מאז 1959 נבחר נציג באמצעות הקדם "מלודיפסטיבלן".
לפני האירוויזיון > מלודיפסטיבלן 2024

תחרות ה"מלודיפסטיבלן 2024" התפרסה על שישה ערבים שונים בשש ערים ברחבי שוודיה (מאלמה, גטבורג, וקשה, אסקילסטונה, קרלסטד וסטוקהולם). ב-12 בינואר 2023 הוכרז כי קרינה ברג תנחה את האירוע לצד ביורן גוסטפסון.
ב-29 ביוני 2023 הוכרזו שינויים במתכונת התחרות. בתחרות השתתפו 30 שירים — שניים יותר מהמהדורות הקודמות — שחולקו לחמישה מקצים. בכל מקצה התמודדו שישה שירים, כאשר שני השירים המובילים העפילו ישירות לגמר, ואילו השירים שסיימו במקום השלישי והרביעי בהתאמה העפילו לשלב "גלגל ההצלה", שהחליף את שלב חצי הגמר אשתקד. שני השירים המובילים משלב גלגל ההצלה העפילו אף הם לגמר, שהורכב מ-12 שירים. הזוכה נקבע באמצעות שילוב של 50% קולות הקהל ו-50% הצבעות של חבר שופטים בין-לאומי. ב-12 בינואר 2024 ציין אנדרס וויסטבאקה, מנהל הפרויקט של האירוע, כי צפויים שינויים נוספים במתכונת התחרות.
מערכת ההצבעה בחמשת המקצים חולקה לשני סבבים: השיר שקיבל את מספר הנקודות הגבוה ביותר בסיבוב הראשון העפיל ישירות לגמר. לאחר מכן התקיים סבב הצבעה נוסף, שהורכב מקבוצות גיל שונות בשוודיה (3–9, 10–15, 16–29, 30–44, 45–59, 60–74 ו-75 ומעלה). מספר הנקודות שכל קבוצת גיל הייתה יכולה להעניק עמד על 1, 3, 5, 8, 10 או 12 – בדומה לשיטת "שתים עשרה הנקודות" של תחרות הזמר של האירוויזיון. השיר שקיבל את מספר ההצבעות הגבוה ביותר בסיבוב השני העפיל גם כן לגמר. שני שירים נוספים שמוקמו במקום השני והשלישי בסיבוב זה עברו לשלב גלגל ההצלה.
החלטתה של תאגיד השידור הנורווגי NRK לאפשר בשנה השנייה ברציפות את השימוש באוטו-טיון בתחרות הקדם שלו, "מלודי גרנד פרי", הובילה את איגוד השידור האירופי להצהיר כי השימוש בטכנולוגיה זו בתחרות חייב להיות מוגבל למטרות אמנותיות בלבד. בהתייחס לנושא, הבהירה קרין גונרסון, מפיקת ה"מלודיפסטיבלן" והמנהלת האמנותית של התחרות, כי בשלב זה אין כוונה להנהיג כלל דומה בתחרות השוודית.
לפני האירוויזיון > מלודיפסטיבלן 2024 > ערבי התחרות > מקצה ראשון

המקצה הראשון התקיים ב-3 בפברואר 2024 במאלמה ארנה. המקצה שודר בשידור חי ונצפה על ידי 3,281,130 צופים. לאורך ההצבעה נרשמו 7,337,419 קולות, שהתקבלו מ-460,794 מכשירים, ובמהלכה נאספו 230,707 קרונות שוודיות עבור Radiohjälpen, ארגון הומנטירי שוודי. במופע הביניים הופיעה להקת A-Teens, שהתאחדה במיוחד לאירוע.
| סדר | אמן | שיר | סיבוב ראשון> הצבעות | סיבוב ראשון> מיקום | סיבוב שני> הצבעות | סיבוב שני> נקודות | סיבוב שני> מיקום | תוצאה |
| --- | --- | --- | --- | --- | --- | --- | --- | --- |
| 1 | אדם וודס | "Supernatural" | 897,010 | 3 | 479,236 | 66 | 3 | גלגל הצלה |
| 2 | סמיר וויקטור | "Hela världen väntar" | 805,045 | 4 | 401,125 | 57 | 4 | הודחו |
| 3 | מלינה בורגלואו | "Min melodi" | 441,839 | 6 | 169,677 | 26 | 5 | הודחה |
| 4 | אליסה לינדסטרם | "Forever Yours" | 757,042 | 5 | 342,421 | 69 | 2 | גלגל הצלה |
| 5 | ליסה איאקס | "Awful Liar" | 1,146,470 | 2 | 610,447 | 86 | 1 | גמר |
| 6 | סמאש אינטו פיסז | "Heroes Are Calling" | 1,287,107 | 1 | — | — | — | גמר |
| פילוג ההצבעות בסבב השני> סדר.סדר | פילוג ההצבעות בסבב השני> שיר.שיר | פילוג ההצבעות בסבב השני> קבוצת גיל.3–9 | פילוג ההצבעות בסבב השני> קבוצת גיל.10-15 | פילוג ההצבעות בסבב השני> קבוצת גיל.16-29 | פילוג ההצבעות בסבב השני> קבוצת גיל.30-44 | פילוג ההצבעות בסבב השני> קבוצת גיל.45-59 | פילוג ההצבעות בסבב השני> קבוצת גיל.60-74 | פילוג ההצבעות בסבב השני> קבוצת גיל.+75+ | פילוג ההצבעות בסבב השני> טלפון.טלפון |
| --- | --- | --- | --- | --- | --- | --- | --- | --- | --- |
| 1 | "Supernatural" | 12 | 10 | 10 | 10 | 8 | 8 | 5 | 3 |
| 2 | "Hela världen väntar" | 10 | 8 | 8 | 5 | 5 | 5 | 8 | 8 |
| 3 | "Min melodi" | 3 | 3 | 3 | 3 | 3 | 3 | 3 | 5 |
| 4 | "Forever Yours" | 5 | 5 | 5 | 8 | 10 | 12 | 12 | 12 |
| 5 | "Awful Liar" | 8 | 12 | 12 | 12 | 12 | 10 | 10 | 10 |
אדם וודס – "Supernatural"
סמיר וויקטור – "Hela världen väntar"
מלינה בורגלואו – "Min melodi"
אליסה לינדסטרם – "Forever Yours"
ליסה איאקס – "Awful Liar"
סמאש אינטו פיסז – "Heroes Are Calling"
לפני האירוויזיון > מלודיפסטיבלן 2024 > ערבי התחרות > מקצה שני

המקצה השני התקיים ב-10 בפברואר 2024 בסקנדינביום שבגטבורג. המקצה שודר בשידור חי ונצפה על ידי 3,221,292 צופים. לאורך ההצבעה נרשמו 10,239,205 קולות, שהתקבלו מ-589,162 מכשירים, ובמהלכה נאספו 418,604 קרונות שוודיות עבור Radiohjälpen.‏
| סדר | אמן | שיר | סיבוב ראשון> הצבעות | סיבוב ראשון> מיקום | סיבוב שני> הצבעות | סיבוב שני> נקודות | סיבוב שני> מיקום | תוצאה |
| --- | --- | --- | --- | --- | --- | --- | --- | --- |
| 1 | מריה סור | "When I'm Gone" | 1,463,057 | 2 | 927,690 | 94 | 1 | גמר |
| 2 | אנגמאנס קפל | "Norrland" | 679,574 | 6 | 281,283 | 38 | 5 | הודחו |
| 3 | דיר שרה | "The Silence After You" | 1,110,711 | 4 | 607,351 | 61 | 2 | גלגל הצלה |
| 4 | סי-ג'וי | "Ahumma" | 1,080,133 | 5 | 556,581 | 53 | 4 | הודח |
| 5 | ליאמו | "Dragon" | 1,677,964 | 1 | — | — | — | גמר |
| 6 | פרקן סנוסק | "Unga & fria" | 1,159,654 | 3 | 695,207 | 58 | 3 | גלגל הצלה |
| פילוג ההצבעות בסבב השני> סדר.סדר | פילוג ההצבעות בסבב השני> שיר.שיר | פילוג ההצבעות בסבב השני> קבוצת גיל.3–9 | פילוג ההצבעות בסבב השני> קבוצת גיל.10-15 | פילוג ההצבעות בסבב השני> קבוצת גיל.16-29 | פילוג ההצבעות בסבב השני> קבוצת גיל.30-44 | פילוג ההצבעות בסבב השני> קבוצת גיל.45-59 | פילוג ההצבעות בסבב השני> קבוצת גיל.60-74 | פילוג ההצבעות בסבב השני> קבוצת גיל.+75+ | פילוג ההצבעות בסבב השני> טלפון.טלפון |
| --- | --- | --- | --- | --- | --- | --- | --- | --- | --- |
| 1 | "When I'm Gone" | 12 | 12 | 10 | 12 | 12 | 12 | 12 | 12 |
| 2 | "Norrland" | 3 | 3 | 3 | 3 | 3 | 5 | 8 | 10 |
| 3 | "The Silence After You" | 5 | 5 | 5 | 8 | 10 | 10 | 10 | 8 |
| 4 | "Ahumma" | 8 | 8 | 8 | 5 | 8 | 8 | 5 | 3 |
| 6 | "Unga & fria" | 10 | 10 | 12 | 10 | 5 | 3 | 3 | 5 |
מריה סור – "When I'm Gone"
אנגמאנס קפל – "Norrland"
דיר שרה – "The Silence After You"
סי-ג'וי – "Ahumma"
ליאמו – "Dragon"
פרקן סנוסק – "Unga & fria"
לפני האירוויזיון > מלודיפסטיבלן 2024 > ערבי התחרות > מקצה שלישי

המקצה השלישי התקיים ב-17 בפברואר 2024 בווידה ארנה שבווקשה. המקצה שודר בשידור חי ונצפה על ידי 3,189,123 צופים. לאורך ההצבעה נרשמו 9,037,118 קולות, שהתקבלו מ-567,234 מכשירים, ובמהלכה נאספו 413,375 קרונות שוודיות עבור Radiohjälpen.‏
| סדר | אמן | שיר | סיבוב ראשון> הצבעות | סיבוב ראשון> מיקום | סיבוב שני> הצבעות | סיבוב שני> נקודות | סיבוב שני> מיקום | תוצאה |
| --- | --- | --- | --- | --- | --- | --- | --- | --- |
| 1 | ז'קלין | "Effortless" | 1,343,304 | 1 | — | — | — | גמר |
| 2 | קלרה קלינגנסטרם | "Aldrig mer" | 824,631 | 5 | 381,143 | 52 | 4 | הודחה |
| 3 | קים ססריון | "Take My Breath Away" | 884,738 | 6 | 429,362 | 45 | 5 | הודח |
| 4 | קלאודי | "För dig" | 908,310 | 4 | 462,679 | 59 | 2 | גלגל הצלה |
| 5 | גונילה פרסון | "I Won't Shake (La La Gunilla)" | 1,050,416 | 3 | 565,585 | 56 | 3 | גלגל הצלה |
| 6 | קאצי אופיה | "Give My Heart a Break" | 1,300,644 | 2 | 886,306 | 92 | 1 | גמר |
| פילוג ההצבעות בסבב השני> סדר.סדר | פילוג ההצבעות בסבב השני> שיר.שיר | פילוג ההצבעות בסבב השני> קבוצת גיל.3–9 | פילוג ההצבעות בסבב השני> קבוצת גיל.10-15 | פילוג ההצבעות בסבב השני> קבוצת גיל.16-29 | פילוג ההצבעות בסבב השני> קבוצת גיל.30-44 | פילוג ההצבעות בסבב השני> קבוצת גיל.45-59 | פילוג ההצבעות בסבב השני> קבוצת גיל.60-74 | פילוג ההצבעות בסבב השני> קבוצת גיל.+75+ | פילוג ההצבעות בסבב השני> טלפון.טלפון |
| --- | --- | --- | --- | --- | --- | --- | --- | --- | --- |
| 2 | "Aldrig mer" | 5 | 3 | 3 | 5 | 8 | 10 | 10 | 8 |
| 3 | "Take My Breath Away" | 10 | 8 | 5 | 8 | 5 | 3 | 3 | 3 |
| 4 | "För dig" | 8 | 5 | 8 | 10 | 10 | 8 | 5 | 5 |
| 5 | "I Won't Shake (La La Gunilla)" | 3 | 12 | 12 | 3 | 3 | 5 | 8 | 10 |
| 6 | "Give My Heart a Break" | 12 | 10 | 10 | 12 | 12 | 12 | 12 | 12 |
ז'קלין – "Effortless"
קלרה קלינגנסטרם – "Aldrig mer"
קים ססריון – "Take My Breath Away"
קלאודי – "För dig"
גונילה פרסון – "I Won't Shake (La La Gunilla)"
קאצי אופיה – "Give My Heart a Break"